ddrg/super_eurlex huggingface dataset:
4.6.1.

V predchádzajúcom balíku opatrení v oblasti obehového hospodárstva (39) Komisia oznámila, že v prebiehajúcej revízii stratégie Európa 2020 posúdi odporúčanie platformy zaviesť hlavný cieľ v oblasti efektívneho využívania zdrojov. Mohol by to byť spôsob, ako tento aspekt integrovať do kľúčových odvetví politiky. Výsledok týchto posúdení by sa mal zverejniť a mal by sa vypracovať systém merania v oblasti monitorovania rozvoja obehového hospodárstva.
2.5.

V rámci existujúceho režimu po 31. decembri 2017 začnú obchodníci s komoditami podliehať požiadavkám týkajúcim sa veľkej majetkovej angažovanosti a požiadavkám vlastných zdrojov. To by ich mohlo prinútiť, aby výrazne zvýšili objem vlastných zdrojov, ktoré potrebujú na to, aby mohli pokračovať vo svojej činnosti, čo by mohlo zvýšiť príslušné náklady na vykonávanie uvedených činností.
4.11.

Poskytovaním služby na základe cezhraničnej prenosnosti sa táto služba stáva rovnocennou so službou, ktorá sa využíva v krajine pobytu, čím by vznikla „právna fikcia“ na účely autorských práv a súvisiacich práv, rozmnožovania, verejného prenosu, sprístupňovania alebo opätovného použitia, uvedených zariadení, povoleného počtu používateľov a rozsahu funkcií. Malo by sa spresniť, že sa pritom musí v každom prípade rešpektovať zásada technologickej neutrality. Mal by sa takisto objasniť rozsah pôsobnosti a vymedzenia návrhu nariadenia, a to najmä ustanovenia, ktoré súvisia s vymedzením subjektívneho rozsahu pôsobnosti. To sa musí v každom prípade zakladať na objektívnych a rozoznateľných kritériách, keďže sú potrebné na zaručenie právnej istoty a predvídateľnosti normy.
3.4.2

Je dôležité zdôrazniť, že aj v naliehavých prípadoch by sa mali hľadať riešenia, ktoré umožnia neskoršiu integráciu a ďalšiu podporu. Osobitne to platí o skupinách hodných ochrany, ako sú maloleté osoby bez sprievodu, tehotné ženy a ľudia so zdravotným postihnutím.
3.7

Vzťahy so Spojenými štátmi v oblasti energetiky majú v programe EÚ čoraz väčší význam, čo sa odzrkadľuje v Rade pre energetiku EÚ-USA. Spojené štáty v súčasnosti zažívajú obdobie lacného plynu z dôvodu nekonvenčnej ťažby plynu. Európska únia by mala toto obdobie využiť a podporiť vznik transatlantického obchodu so skvapalneným zemným plynom (LNG), keďže by to značne prispelo k diverzifikácii dodávok energie.
7.1

EHSV upozorňuje, že ak má mať akékoľvek opatrenie trvalý pozitívny vplyv na našu spoločnosť, musí byť riadne financované. Aby bola integrácia utečencov trvalo úspešná, je potrebné zintenzívniť úsilie pri investovaní do podpory hospodárskeho rastu a zamestnanosti, okrem iného prostredníctvom Junckerovho plánu. Miestnemu obyvateľstvu aj utečencom by sa mali poskytnúť dodatočné investície do integračných opatrení a sociálne investície, ktoré by pokryli osobitné potreby každej cieľovej skupiny. EHSV konštatuje, že daň z finančných transakcií môže mať pozitívny vplyv na verejné financie, pretože zabezpečuje spravodlivejšie prispievanie finančného sektora. Vzhľadom na mimoriadne okolnosti a v súlade s Paktom stability a rastu by dodatočné náklady na prijímanie utečencov nemali byť po dôkladnom preskúmaní vykazované ako schodok verejných financií členských štátov (9).
2.4.

Napriek tomu však európske podniky stále narážajú na reštriktívne a diskriminačné postupy v tretích krajinách. Dôvodom týchto postupov sú viaceré faktory: — niektoré iné signatárske krajiny GPA (ktorú podpísalo 43 členov WTO) neprijali také významné záväzky ako EÚ. EÚ otvorila 80 % svojich trhov verejného obstarávania, zatiaľ čo ostatné rozvinuté krajiny ich otvorili len na 20 %. Únia otvára svoje trhy verejného obstarávania uchádzačom pochádzajúcim z krajín, ktoré sú zmluvnými stranami Dohody o vládnom obstarávaní (GPA), až do výšky približne 352 miliárd EUR, zatiaľ čo trhy verejného obstarávania na celosvetovej úrovni sú uzavreté pre hospodársku súťaž do výšky viac ako 50 % ich hodnoty, v dôsledku čoho sa realizuje len 10 miliárd EUR vývozu z Únie a strata z vývozu sa odhaduje na 12 miliárd EUR, — Čína ešte stále rokuje o pristúpení k tejto dohode, hoci sa zaviazala začleniť ju už pri svojom vstupe do WTO v roku 2001. Rusko sa tiež zaviazalo začať rokovania o pristúpení k tejto dohode do štyroch rokov od vstupu do WTO v roku 2012. Hrozí však, že začlenenie Ruska do GPA potrvá ešte dlhšie ako začlenenie Číny, — určitý počet veľkých subjektov, ktoré sú členmi G20 (Brazília, India, Argentína), nemá záujem pristúpiť ku GPA a je nepravdepodobné, že by sa dvojstranné rokovania s týmito krajinami mohli ukončiť v dohľadnom čase.
1.5

Výbor by ocenil, ak by sa pri zásadnej revízii nového znenia riadne zohľadnili návrhy, ktoré predložil v priebehu rokov ku každej zo smerníc, ktoré sú predmetom tohto návrhu Európskej Komisie, a to najmä v stanoviskách uvedených v bode 4.8.
3.3

Autorské právo je právnym pilierom tvorby a základom pre výpočet odmeny autorov, tvorcov, interpretov a iných držiteľov práv, a všeobecnejšie pre ekosystém kultúrnych a tvorivých činností a odvetví. Autorské právo je teritoriálne právo, ktoré je v každom členskom štáte odlišné. Všade zaručuje výhradné a hmotné práva držiteľom práv, ktorí majú príjmy nielen z licencií, ale jednoducho len z možnosti, že ich dielo by mohlo byť kopírované na iné nosiče alebo že by ho nadobúdateľ príslušnej licencie mohol poskytnúť tretím osobám bez toho, aby bolo nutné preukázať, že taká kópia bola skutočne vyhotovená (vyberanie poplatkov za súkromné kópie a daňové zaťaženie čistých nosičov, ktoré by sa mohli použiť na vyhotovenie ilegálnej kópie). V niektorých štátoch existuje dokonca trestný sadzobník za činy, ktorých sa čestní užívatelia môžu dopustiť v dobrej viere, na rozdiel od iných štátov, kde takéto konanie nie je trestné.
3.10.

Pre riadne plnenie doplnkových úloh EMSA bude mať rozhodujúci význam to, aby agentúra disponovala dostatočnými personálnymi a finančnými prostriedkami. V rozpočte EÚ sa plánuje, že rozpočet EMSA sa do roku 2020 bude každoročne zvyšovať o 22 miliónov eur a bude prijatých 17 dočasných zamestnancov. Výbor má pochybnosti, či je to dostatočné. Aj keď to priamo zainteresovaní, napríklad EMSA, považujú za dostatočné, výbor zastáva názor, že nezostáva priestor na zvládanie kalamitných stavov, ku ktorým určite niekedy dôjde. Výbor považuje za vhodné vytvoriť tu finančnú rezervu.
2.5.

EHSV poukazuje na to, že tento program technickej pomoci nemožno a ani by sa nemal preceňovať a mal by sa chápať ako prostriedok na pomoc členským štátom pri dosahovaní makroekonomickej rovnováhy v rámci európskeho semestra. Finančné prostriedky nie sú dostatočné na to, aby skutočne stimulovali riešenie makroekonomických problémov, ktorým členské štáty čelia v úsilí o konvergenciu.
2.2.

V tejto súvislosti bola so zreteľom na sadzby DPH prijatá smernica 92/77/EHS. V uvedenej smernici sa zaviedol systém minimálnych sadzieb a stanovilo sa, že od 1. januára 1993 do 31. decembra 1996 nesmie byť štandardná sadzba v žiadnom členskom štáte nižšia ako 15 %. Toto ustanovenie bolo odvtedy päťkrát predĺžené a bolo platné do 31. decembra 2015.
1.8.

Prioritou programov pomoci EÚ by malo byť zvýšenie schopnosti sociálnych partnerov aktívne sa zapájať do sociálneho dialógu. Sociálni partneri potrebujú pomoc na uľahčenie prístupu k príležitostiam financovania a pri rozvíjaní svojej schopnosti účinne sa zapájať do všetkých ekonomických, sociálnych a právnych záležitostí, a to aj pri rokovaniach o vstupe do EÚ. Mala by sa zlepšiť ich organizačná štruktúra, vnútorná komunikácia a schopnosť poskytovať služby svojim členom.
4.1.

EHSV súhlasí s tým, že rastlinné biostimulátory by sa mali začleniť do rámca hnojivých výrobkov s označením CE namiesto prípravkov na ochranu rastlín, zmenou článku 46 nariadenia (ES) č. 1107/2009. Výbor však vyzýva Komisiu, aby podrobne sledovala tento proces s cieľom zabezpečiť, aby to neslúžilo na obchádzanie právnych predpisov o výrobkoch na ochranu rastlín, ktoré by mohli predstaviť potenciálne zdravotné a environmentálne riziká.
2.1.

Odvetvie leteckej dopravy EÚ priamo zamestnáva 1,4 milióna (Zdroj: Steer Davies Gleave, Study on employment and working conditions in air transport and airports – Štúdia o zamestnanosti a pracovných podmienkach v leteckej doprave a na letiskách, záverečná správa 2015) až 2 milióny ľudí (Zdroj: Aviation: Benefits Beyond Borders – Letectvo: prínosy za hranicami, Správa spracovaná Oxford Economics pre ATAG, apríl 2014) a celkovo podporuje 4,8 milióna až 5,5 milióna pracovných miest (Zdroj: Steer Davies Gleave, Study on employment and working conditions in air transport and airports – Štúdia o zamestnanosti a pracovných podmienkach v leteckej doprave a na letiskách, záverečná správa 2015). Priamy prínos leteckej dopravy do HDP Európskej únie predstavuje 110 miliárd EUR, zatiaľ čo celkový vplyv vrátane cestovného ruchu je až 510 miliárd EUR prostredníctvom multiplikačného efektu (Zdroj: Steer Davies Gleave, Study on employment and working conditions in air transport and airports – Štúdia o zamestnanosti a pracovných podmienkach v leteckej doprave a na letiskách, záverečná správa 2015). Z uvedených skutočností jasne vyplýva, že hospodársky potenciál leteckej dopravy zďaleka prevyšuje jeho priamy vplyv.
5.3.

Pri určitých prácach by sa malo počítať s doplnkovými normami tam, kde už platia určité medzinárodné bezpečnostné normy, napr. v oblasti prepravy cestujúcich. EHSV konštatuje, že by to mohlo platiť aj o odborníkoch na LNG požadovaných pri čerpaní paliva do plavidiel vnútrozemskej vodnej dopravy. Treba však priznať, že námorné normy nie sú primerané a vhodné pre plavidlá vnútrozemskej vodnej dopravy.
6.10.

Digitalizácia otvára príležitosti a vytvára viac možností pre ľudí z hľadiska osobnej zodpovednosti a slobody (napríklad čas a miesto výkonu práce). Veľmi veľa ľudí to využíva buď v existujúcich spoločnostiach, alebo sa presúva do nových spoločností alebo pracuje samostatne. Malo by sa preskúmať, ako by národní sociálni partneri mohli implementovať rôzne formy flexibility v súlade s vnútroštátnymi postupmi a vnútroštátnymi právnymi predpismi s cieľom spravodlivo vyvážiť záujmy pracovníkov a zamestnávateľov (25).
3.2.5.

Komisia by mala zverejniť tie prípady, v ktorých si krajina neplní záväzky týkajúce sa transparentnosti štátnej pomoci a podávania správ, a v konaniach na ochranu obchodu by to mala posúdiť ako neochotu spolupracovať.
5.1.4

Na to, aby bola inovácia hnacou silou nových obchodných modelov, sa musí sústavne podporovať kultúra priaznivá pre inovácie. Na podporu kultúry inovácie v Európe je nevyhnutná podpora programov experimentovania, v ktorých sa uvíta úspech aj neúspech (ako kroky učenia sa). Bez toho, aby sa zásada predbežnej opatrnosti stala prekážkou inovácií, mala by sa ako doplnok k tejto zásade uplatňovať „zásada inovácií“, ktorá by zohľadňovala vplyv právnych predpisov a regulácie na inovácie. Prvým krokom je vytvorenie procesov a systémov postavených na koncepcii partnerstva zapojením kľúčových zainteresovaných strán (podpora otvorených fór, priestorov na dialóg a stretnutí založených na spolupráci). To sa už deje v celej Európe a mohlo by sa to ľahko rozvíjať, spoločne využívať a šíriť (12).
5.2

V niektorých členských štátoch už jestvuje elektronické „osvedčenie o zhode“ a celoeurópskym projektom „EReg“ sa chystá dokončenie postupu „elektronickej registrácie“ vozidiel bez papierových dokladov. Elektronickou archiváciou osvedčení o typovom schválení sa zaoberajú dva systémy: Európsky systém výmeny typových schválení (ETAES) a Databáza výmeny typových schválení OSN (DETA). Bolo by bývalo vhodné, keby bola Komisia do svojho návrhu zahrnula stimul na urýchlené zavedenie európskych harmonizovaných postupov elektronického podávania a výmeny informácií o typovom schvaľovaní a registračných údajov verejne prístupnej spoločnej elektronickej databázy EÚ, a to do rozsahu, v akom to dovolí zachovávanie podnikového tajomstva, ktorými by sa zmenšila byrokracia a náklady a ušetril čas správnym orgánom, výrobcom a spotrebiteľom, a zároveň by sa dosiahli prínosy pre životné prostredie.
2.7

Nové rozdelenie frekvencií predstavuje podľa odhadov Komisie náklady pre prevádzkovateľov televízneho vysielania, z dôvodu prechodu z normy distribúcie digitálnej televízie MPEG-2 na MPEG-4 (od 600 do 890 miliónov EUR) a/alebo na HEVC (od 450 do 660 miliónov EUR), a takisto pre spotrebiteľov od ďalších 40 do 100 EUR na domácnosť na zakúpenie nových dekodérov alebo adaptérov.
5.1.

EHSV podporuje prístup, ktorý by bol integrovaný a zároveň preventívny, pričom zdôrazňuje dôkladnú analýzu údajov o mobilite na hraniciach Únie, pomocou ktorej by bolo možné vopred predpovedať, kde a kedy by mohli vnútroštátne orgány potrebovať pomoc. Takisto je nevyhnutné vypracovať súbor usmernení a ukazovateľov, pomocou ktorých bude možné zistiť, do akej miery tento integrovaný systém plní svoje zložité poslanie. Skúsenosti získané v rámci schengenského systému a s ním súvisiace postupy posudzovania môžu slúžiť ako základ na vytvorenie podobného mechanizmu riadenia informácií a operačných opatrení.
4.1.

EHSV by mohol zriadiť ad hoc fórum pre inkluzívnosť systému európskej normalizácie. Na fóre by sa pravidelne, aspoň raz do roka, stretávali členovia Výboru, ktorí by chceli prispieť k zapojeniu a zohľadneniu zainteresovaných strán, najmä spoločenských aktérov a MSP. Na schôdze fóra by sa pravidelne pozývali organizácie uvedené v prílohe III.
1.1

Výbor vzhľadom na okolnosti uvedené v texte stanoviska akceptuje návrhy Komisie, ktorými sa začatie uplatňovania celého súboru pravidiel smernice MiFID II odďaľuje o jeden rok, a to z 3. januára 2017 na 3. január 2018. Dôvodom tohto oddialenia začatia uplatňovania je údajne viacero významných technických a informatických problémov a skutočnosť, že čiastočné oddialenie nie je jednoduché, pretože by vyvolalo celú škálu iných závažných otázok, okrem iného v súvislosti s jednoznačnosťou, právnou istotou, možným narušením trhu a dodatočnými nákladmi a investíciami. Výbor takisto žiada, aby sa vynaložilo maximálne úsilie na to, aby sa predišlo ďalšiemu oddialeniu začatia uplatňovania smernice MiFID II a aby sa počas tohto obdobia oddialenia dohliadalo na to, aby v praxi neboli ohrozené pravidlá ochrany investorov. Až do zavedenia nového režimu treba v prípade potreby naďalej uplatňovať aj existujúce pravidlá smernice MiFID I.
7.6

Rozvoj dopravných spojení so susednými krajinami môže ďalej prispieť k posilneniu ich ekonomík. Treba vrelo privítať ustanovenie, že EÚ by mala hlavné transeurópske siete rozšíriť do krajín Východného partnerstva a spolu s medzinárodnými finančnými inštitúciami a ďalšími partnermi podporovať investície, ako aj prípravu referenčných plánov európsko-stredomorskej dopravnej siete. Tieto plány sú veľmi dôležité aj pre organizácie občianskej spoločnosti, ktoré by mali byť aktívne zapájané do ich realizácie.
1.4.

Proces verejnej konzultácie, ako aj konzultácia s expertmi a so zainteresovanými stranami by mali byť v čo najväčšej miere otvorené, no nemali by nahrádzať konzultácie so sociálnymi partnermi a s výborom.
4.6

Navrhovaný rozsah pôsobnosti je obmedzený do tej miery, že požiadavky smernice na prístupnosť by sa mohli vzťahovať len na časti služby, čo by spôsobilo, že ostatné časti by zostali neprístupné alebo v niektorých prípadoch by bola pre osoby s funkčnými obmedzeniami neprístupná služba ako celok. Príkladom by mohli byť bankové služby; v smernici sa bankám neukladá povinnosť sprístupniť ich fyzické priestory osobám s funkčnými obmedzeniami.
6.1

Snaha o vymedzenie koncepcie nebýva zvyčajne priama, a to najmä v prípade metódy indukcie, a dospieť k jednotnému chápaniu, ktoré by sa udržalo, si vyžaduje istý čas. To platí aj v prípade pojmu „hospodárstvo spoločného využívania zdrojov“, ktorý sa objavuje v médiách spolu s inými pojmami, ako napr. „sociálne alebo solidárne hospodárstvo“, „obehové hospodárstvo“, „funkčné hospodárstvo“, „ekologické hospodárstvo“, „modré hospodárstvo“, „hospodárstvo riešení“, „horizontálne hospodárstvo“, „hospodárstvo založené na dopyte (on demand)“, „hospodárstvo platforiem“ a tzv. „Gig Economy“.
1.7.

Pomocou rozumnej koncepcie trhu s elektrinou v spojení so strategickými investíciami do zariadení, do ktorých budú napríklad prostredníctvom energetických družstiev zapojení tiež – a predovšetkým – sociálne slabší občania, bude možné prepojiť v budúcnosti energetickú politiku so sociálnou politikou a regionálnou tvorbou hodnôt.
3.9.

Komisia začala diskusiu o rozsahu pôsobnosti a zriadení Európskej rady pre inováciu (EIC). EIC by sa mala priamo obracať na podnikateľov/inovátorov. EIC by mohla byť rýchlejším mechanizmom na dokončenie posledných krokov a odstránenie inovačnej priepasti. EIC by mohla byť zastrešujúcim prvkom, ktorý by sústreďoval nástroje financovania týkajúce sa inovácií. To si samozrejme vyžaduje zosúladenie a harmonizáciu so všetkými ostatnými nástrojmi financovania. EHSV víta túto iniciatívu a je pripravený prispieť do diskusie hneď, ako budú k dispozícii konkrétne návrhy.
3.3.

Iniciatívy, ktoré sa zavedú v rámci nového akčného plánu, by sa mali zakladať na týchto základných zásadách: — Digitálne služby ako štandard: digitálne poskytovanie služieb by sa malo stať všeobecným pravidlom, pričom by sa iné komunikačné kanály mali naďalej ponechať otvorené pre tých, ktorí nie sú pripojení, či už dobrovoľne, alebo z nevyhnutnosti. Okrem toho by sa mali verejné služby poskytovať prostredníctvom jednotného kontaktného miesta a prostredníctvom rôznych kanálov. — Zásada „stačí len raz“: podľa tejto zásady by sa od jednotlivcov a podnikov nemalo požadovať, aby správnym orgánom poskytovali tie isté informácie viackrát. — Inkluzívnosť a dostupnosť: orgány verejnej správy by mali vytvoriť digitálne verejné služby, ktoré sú štandardne inkluzívne a zohľadňujú rôzne potreby, ako napríklad potreby starších ľudí alebo ľudí so zdravotným postihnutím. — Otvorenosť a transparentnosť: orgány verejnej správy by si mali navzájom vymieňať informácie a údaje a poskytnúť občanom a podnikom možnosť kontroly a opravy vlastných údajov. Mali by umožniť používateľom sledovať administratívne postupy, ktoré sa ich týkajú, a do navrhovania a poskytovania služieb by mali zapojiť zainteresované strany (ako sú podniky, výskumníci a neziskové organizácie) a otvoriť sa spolupráci s nimi. — Cezhraničné služby ako štandard: orgány verejnej správy by mali príslušné digitálne verejné služby sprístupniť aj za hranicami a mali by predchádzať ďalšej fragmentácii, čím sa uľahčí mobilita v rámci jednotného trhu. — Interoperabilita ako štandard: verejné služby by mali byť navrhnuté tak, aby fungovali nepretržite na celom jednotnom trhu nezávisle od oddelených prevádzkových štruktúr, opierajúc sa pritom o voľný pohyb údajov a digitálnych služieb v Európskej únii. — Dôveryhodnosť a bezpečnosť: jednotlivé iniciatívy by sa nemali obmedzovať len na bežné dodržiavanie právneho rámca na ochranu osobných údajov a súkromia, ako aj bezpečnosti IT, ale mali by tieto prvky začleniť už vo fáze navrhovania.
2.8.

Prostredníctvom európskeho cloudu pre otvorenú vedu by Európa mala prevziať vedúcu pozíciu vo svete v oblasti vedeckých dátových infraštruktúr tým, že poskytne pre 1,7 milióna výskumníkov a 70 miliónov odborníkov virtuálne prostredie s bezplatným využívaním služieb. Rozvoj tohto nástroja by mal byť v rukách vedeckej obce a mal by sa zameriavať aj na vzdelávanie a odbornú prípravu. Určenie uznávaných technických noriem by umožnilo vytvoriť bezpečné dátové prostredie pre používateľov.
3.5.

Komisia navrhla, aby vykazovanie podľa jednotlivých krajín obsahovalo súbor podrobných informácií v článku 48c návrhu smernice. EHSV sa domnieva, že do tejto kategórie informácií by sa malo zahrnúť aj vyhlásenie spoločností o prípadných operáciách realizovaných na území jurisdikcií, ktoré sú zahrnuté v zozname uvedenom v článku 48 g. Aby uplatňovanie tejto smernice prinieslo očakávané výsledky, mal by zoznam informácií uvedených v tomto článku obsahovať aj údaje o aktívach a predajoch, ako aj zoznam všetkých dcérskych spoločností alebo pobočiek, tak ako to odporúča norma BEPS OECD.
1.11.

Nadčasové právne predpisy musia byť dôsledné, pokiaľ ide o ich účel a flexibilitu v rámci ich transpozícií do vnútroštátnej legislatívy, a musia byť vždy v súlade s cieľmi stanovenými v zmluvách. Nezachádzajú do podrobností, stanovujú len rámec, ktorý treba včas a vhodným spôsobom transponovať na vnútroštátnej úrovni, vrátane konzultácií so sociálnymi partnermi a reprezentatívnymi organizáciami občianskej spoločnosti a zohľadnenia ich postojov. Používanie doložiek o ukončení platnosti (tzv. sunset clauses) by sa malo ďalej analyzovať.
4.3.2.

Verejná konzultácia sa uskutočnila od 23. septembra 2015 do 4. januára 2016 a zúčastnilo sa na nej 168 účastníkov. Zistenia konzultácie sú uvedené v súhrnnej správe o verejnej konzultácii Standards in the Digital Single Market: setting priorities and ensuring delivery (Normy v rámci jednotného digitálneho trhu: stanovenie priorít a zabezpečenie realizácie).
4.4.9.

Aj samotná EÚ by mala byť iniciatívna a do zasadnutia politického fóra na najvyššej úrovni v roku 2017 by mala predložiť dobrovoľné preskúmanie ako prvá regionálna organizácia, ktorá tak urobí. Okrem toho by mala EÚ vydávať výročné správy poukazujúce na to, ako vnútorná a vonkajšia činnosť EÚ prispieva k vykonávaniu cieľov trvalo udržateľného rozvoja, v rámci ročnej tematickej oblasti záujmu politického fóra na najvyššej úrovni (39). Do prípravy a prezentácie dobrovoľného preskúmania a tematických správ by sa mala naplno zapojiť aj občianska spoločnosť, a to prostredníctvom európskeho fóra pre trvalo udržateľný rozvoj.
Vo vonkajšej energetickej politike EÚ vrátane politiky obstarávania plynu sa musí zohľadňovať široký geopolitický kontext. EHSV už zdôraznil, že obchodné aspekty projektu by nemali byť jediným faktorom pri rozhodovaní, najmä vzhľadom na tendenciu Ruska využívať energiu ako nástroj na dosiahnutie svojich geopolitických cieľov. Medzi faktory, ktoré musí diplomacia EÚ v oblasti energetiky brať do úvahy, patrí politická stabilita krajín, cez ktoré prechádzajú trasy, a ich zraniteľnosť zahraničnými politickými vplyvmi, sociálna a environmentálna minulosť realizátorov projektov, ako aj zapojenie ruských podnikov do prieskumu a výroby. Pri posudzovaní nových projektov je ďalej potrebné vziať do úvahy ich vplyv na energetickú bezpečnosť susedných krajín. Pokiaľ ide napríklad o Ukrajinu, existuje riziko, že projekty, ktorými by sa tranzit plynu presunul mimo jej územia, by nepriaznivo ovplyvnili jej príjmy, zastavili investície do modernizácie siete a oslabili jej pozíciu pri rokovaniach s Moskvou.
4.5.

Pri uvážlivom poskytovaní prostriedkov EÚ na výstavbu nových terminálov LNG a cezhraničné prepravné spojenia by sa malo prednostne prihliadať na regióny, ktoré sú v súčasnosti izolované a závislé od jediného dodávateľa. Tento spôsob stimulovania investícií by mal mnohým dodávateľom plynu zabezpečiť rovnaký prístup do týchto regiónov, na zásadách slobodnej a spravodlivej hospodárskej súťaže. V rámci toho je mimoriadne dôležité rozšíriť prepojenia, ktoré uľahčujú obchodovanie medzi vnútornými trhmi členských krajín, najmä v krajinách, ktoré v súčasnosti nemajú dostatočnú úroveň bezpečnosti dodávok.
3.1.3.

Oznamovacia povinnosť a posúdenie zo strany Komisie, pokiaľ ide o nezáväzné nástroje: — povinnosť členských štátov predložiť Komisii existujúce a budúce nezáväzné nástroje spolu so všetkými sprievodnými dokumentmi, — Komisia môže uskutočniť posúdenie predložených nezáväzných nástrojov ex post a informuje členský štát, ak usúdi, že opatrenia vykonávajúce nezáväzný nástroj by mohli byť v rozpore s právnymi predpismi Únie, — Ako nákladovo najefektívnejšiu, najúčinnejšiu a najprimeranejšiu navrhuje Komisia možnosť, v rámci ktorej by boli hodnotenia medzivládnych dohôd ex ante zo strany Komisie povinné. Členské štáty by mali byť povinné informovať Komisiu v ranej fáze akýchkoľvek prebiehajúcich rokovaní o medzivládnej dohode o dodávkach plynu a predložiť Komisii svoje návrhy medzivládnej dohody na hodnotenie ex ante.